128                      THE  KNIGHTES   TALE.
That j;eveth him ful ofte in many a gyse
Wei bettre than thei can hemself devyse ?
Som man desireth for to han richesse,
That cause is of his morthre or gret seeknesse,
And som man wolde out of his prisoun fayn,
That in his hous is of his meyne slayn.
Infinite harmes ben in this mateere \
We witen nat what thing we prayen heere.
We faren as he that dronke is as a mous.
A dronke man wot wel he hath an hous,
But he not which the righte wey is thider,
And to a dronke man the wey is slider,
And certes in this world so faren we ;
We seeken faste after felicite,
Eut we gon wrong fill ofte trewely.
Thus may we seyen alle, and namelyche I,
That wende and hadde a gret opinioun,
That yif I mighte skape fro prisoun,
Than hadde I ben in joye and perfyt hele,
Ther now I am exiled fro my wele.
Syn that I may not sen j;ow, Emelye,
I narn but deed ; ther nys no remedye.'
Uppon that other syde Palamon, Whan that he wiste Arcite was agoon, Such sorwe he maketh, that the grete tour Resowneth of his j/ollyng and clamour. The pure fettres on his schynes grete Weren of his bittre sake teres wete. 'Alias !' quod he, c Arcita, cosyn myn, Of al oure strif, God woot, the fruyt is thin. Thow walkest now in Thebes at thi large, And of my woo thou j/evest litel charge. Thou maist, syn thou hast wysdom and manhede, Assemblen al the folk of oure kynrede, And make a werre so scharpe on this cite, That by sorn aventure, or some trete', Thou mayst have hire to lady and to wyf,